שאלות חזרה – מסכת סוכה (יד.-כ.)
שאלות ארוכות
שאלה מס' 1
"מסככין בנסרים דברי רבי יהודה ורבי מאיר אוסר"    (יד.)

א. "אמר רב מחלוקת בנסרין שיש בהן ארבעה" – לשיטת רב, מדוע רבי מאיר אוסר ומדוע רבי יהודה מכשיר?

ב. כיצד מיישב רב את הקושיה על שיטתו מהסיפא של המשנה ("נתן עליה נסר שהוא רחב ארבעה טפחים כשרה ובלבד שלא יישן תחתיו")?

תשובה

א. דרבי מאיר אית ליה גזרת תקרה ורבי יהודה לית ליה גזרת תקרה.

ב. מי סברת דברי הכל היא סיפא אתאן לרבי מאיר
שאלה מס' 2
"המקרה סוכתו בשפודין או בארוכות המטה אם יש ריוח ביניהן כמותן - כשרה"  (טו.)

א. כיצד יש לבאר את המשנה כדי שלא יהיה קשה על מי שסובר ש"פרוץ כעומד אסור"? (2 אפשרויות)

ב. כיצד הגמרא דוחה את הסיוע מהמשנה ("או בארוכות המטה...") לשיטת רבי אמי בר טביומי שאמר ש"סככה בבלאי כלים פסולה"?

תשובה

א. (1) "מאי כמותן בנכנס ויוצא (-במעדיף)" (2) "אפילו תימא בשאין מעדיף אם היו נתונים שתי נותן ערב ערב נותנן שתי"
ב. "בארוכה ושתי כרעים בקצרה ושתי כרעים"

שאלה מס' 3
"המשלשל דפנות מלמעלה למטה... ר' יוסי אומר כשם שמלמטה למעלה עשרה טפחים 

   כך מלמעלה למטה עשרה טפחים" (טז. טז:)

1. מה הטעם של ר' יוסי?

2. למסקנת הגמרא - האם ר' יוסי סובר את אותו הדין בהלכות שבת (אפילו בדיני דרבנן), ומדוע? 
תשובה

1. מחיצה תלויה מתרת.

2. למסקנת הגמרא [בניגוד לדעת ר' יוחנן] – לא.   הטעם: כי איסור שבת בבסיסו חמור יותר (איסור סקילה) מהלכות סוכה (איסור עשה). [ולכן מחמירים בהלכות שבת אף בדיני דרבנן שבו].
שאלה מס' 4
"סיכך על גבי אכסדרה ... שאין לה פצימין: אביי אמר כשרה" (יח. יח: יט.)

1. מה הדין לדעת אביי כאשר "הפחית דופן האמצעי" (רש"י: סוכה העשויה באמצע החצר ומסוככת בנסרים שאין רחבים ד' ונפחת דופן האמצעי), ומדוע?
2.  כיצד מתורצת הקושיה על אביי מדברי המשנה "וכן חצר המוקפת אכסדרה" שכאשר יש מן הכותל לסיכוך 4 אמות הסוכה פסולה?
תשובה

1. הסוכה פסולה, כי זה כמו מבוי המפולש.
2. מדובר במשנה ש"השוה את קירויו" (ולכן אין פי תקרה!).
שאלות קצרות
1. "הפכן על צידיהן רב הונא אמר פסולה" – איך הגמרא דחתה את הסיוע לרב הונא מהקטע הבא: "נתן עליה נסר שהוא רחב ארבעה טפחים אע''פ שלא הכניס לתוכה אלא שלשה טפחים פסולה"?  (יד ע"ב)

תשובה

(היכי דמי לאו כגון שהפכן על צידיהם לא) הכא במאי עסקינן כגון דאנחה אפומא דמטללתא דעייל תלתא לגיו ואפיק חד לבר דהוה ליה פסל היוצא מן הסוכה וכל פסל היוצא מן הסוכה נידון כסוכה
2. "החוטט בגדיש לעשות לו סוכה – אינה סוכה" – באיזה אופן הסוכה כן תהיה כשרה?  (טז.)

תשובה

"לא שנו אלא שאין שם חלל טפח במשך שבעה אבל יש שם חלל טפח במשך שבעה הרי זה סוכה"

3. "אמר רבי יוחנן ר' יהודה בשיטת רבי יוסי אמרה דאמר מחיצה תלויה מתרת 
  ולא היא לא ר' יהודה סבר לה כר' יוסי..."
מדוע לדעת ר' יהודה דין עירובי חצרות קל מדין סוכה?  (טז:)
תשובה

עירובי חצרות – דרבנן. סוכה – דאורייתא.
4. אמר רב חסדא אמר אבימי: "מחצלת ארבעה ומשהו מתרת בסוכה משום דופן" – מהו חידושו של רב חסדא?  (טז:)

תשובה

מהו דתימא חד לבוד אמרינן תרי לבוד לא אמרינן קמ"ל
5. האם ניתן להכשיר סוכה גדולה (גבוהה מאוד) באמצעות "מחצלת ארבעה ומשהו", ומדוע?  (טז:)
תשובה

לא. גם אם נסתמך על לבוד בצד אחד, יהיו לנו רק 7 טפחים גובה.
6. "בית שנפחת וסיכך על גביו אם יש מן הכותל לסיכוך ארבע אמות פסולה.

 וכן חצר שהיא מוקפת אכסדרה"  (יז.)
מה החידוש במקרה השני שבמשנה ("חצר שהיא מוקפת אכסדרה") לעומת המקרה הראשון?
תשובה
"צריכא דאי אשמעינן בית שנפחת משום דהני מחיצות לבית עבידן אבל חצר המוקפת אכסדרה דמחיצות לאו לאכסדרה עבידי אימא לא צריכא"

7. "קנים היוצאים לפנים מן הסוכה ומשכא ואזלא חדא דופן בהדייהו" - מדוע הייתי עלול לחשוב בטעות שסוכה זו פסולה?  (יט.)

תשובה

"מהו דתימא הא לית בה הכשר סוכה קמ''ל" (רש"י: מהו דתימא. כיון דלא ממשיך דופן שני בהדה מוכח מילתא דבאפיה נפשה היא והא לית בה שבעה טפחים בהכשר סוכה: קמ''ל. דמן סוכה הוא והוי כשתים כהלכתן ושלישית אפילו טפח דלא ממשכא עד הרביעית וכשרה)

8. "העושה סוכתו כמין צריף או שסמכה לכותל ר' אליעזר פוסל וחכמים מכשירין" – איזה תנאי נדרש כדי שר' אליעזר יכשיר סוכות כאלו?   (יט:)
תשובה

"מודה ר' אליעזר שאם הגביהה מן הקרקע טפח או שהפליגה מן הכותל טפח שהיא כשרה".

9. באיזה הקשר אמר רש"י: "דרכי התנאים בכל מקום דההיא דפשיטא ליה תנא ברישא ואותו השני כשבא להשמיענו שהוא שוה לו הוא שונה אחריו"? (כ.)

תשובה

בנוגע לבירור הגירסה בדברי רבי אליעזר במשנה ("רבי אליעזר אומר אחת קטנה ואחת גדולה עשאה לשכיבה מקבלת טומאה ואין מסככין בה לסיכוך מסככין בה ואינה מקבלת טומאה")

